दिशा देने के लिए शिक्षा की जरूरत: दास
बालोद|शासकीय घनश्याम सिंह गुप्त स्नातकोत्तर कॉलेज में बुधवार को युवा दृष्टि निर्माण पर कार्यशाला हुई। मुख्य अतिथि पूर्व प्राचार्य डॉ. आरडी दास ने कहा कि युवाओं को संस्कृति से जुड़कर स्वयं का निर्माण करना चाहिए। जो आत्मबल से आगे बढ़ता है, वह सफल होता है। इसमें मुख्य रूकावट काम, क्रोध, लोभ को छोड़कर एक अच्छे युवा बन सकते हैं।
प्राचार्य एमआई मेमन ने कहा कि किसी भी देश की प्रगति उस देश के निवासियों की सोच पर विशेष रूप से युवा सोच पर निर्भर करती है। भारत युवा देश है। युवाओं को धर्म, जाति व क्षेत्र की संकीर्णताओं से ऊपर उठकर आर्थिक व सामाजिक समता की दिशा में कार्य करने के लिए सोच विकसित करनी चाहिए। प्रोफेसर राघवेश पांडेय ने कहा कि युवाओं को दिशा देने के लिए शिक्षा की जरूरत है। वरिष्ठ प्राध्यापक केआर साहू ने विद्यार्थियों को हरित क्रांति पर अपनी सोंच रखकर बेरोजगारी दूर करने की सलाह दी।
प्रोफेसर आरके जैन ने युवाओं को अपने दिनचर्या में कुछ नवाचार करने की जरूरत है। जिससे समाज में उनको उच्च स्थान की प्राप्ति हो सके। कॉलेज के जनभागीदारी अध्यक्ष तोमन साहू ने भी संबोधित किया। छात्र-छात्राएं आकांक्षा शर्मा, रानू निषाद, तेजराम निषाद, प्रीति साहू, रेशमी साहू, मुक्तेश्वरी ने भी अपने विचार व्यक्त किए।
कार्यशाला में प्रभारी प्राचार्य सीएस वर्मा, संदीप कुमार सोनी, मौसमी डे, जेके खलखो, सोहन साहू, संजीव जाजू उपस्थित थे। संचालन एलके गवेल सहायक प्राध्यापक कंप्यूटर साइंस ने किया।
बालोद। पीजी कॉलेज में युवा दृष्टि निर्माण पर कार्यशाला का आयोजन हुआ।
hin_Deva hin_Deva hin_Deva hin_Deva awa_Deva hin_Deva